cyanic-selkie/wikianc huggingface dataset:
Nykvarnin kunta
Kuntajaon kehitys
Nykvarnin kunta muodostettiin 1. tammikuuta 1999 erottamalla se Södertäljen kunnasta. Alue muodostuu vanhoista Taxingen ja Turingen pitäjistä, jotka perustettiin vuoden 1862 kuntauudistuksessa Selebon ja Öknebon kihlakuntiin. Turinge säilyi omana kuntana vuosina 1952–1970, mutta Taxinge oli nuo vuodet osa Mariefredin kaupunkia Södermanlandin läänissä. Vuosina 1971–1998 kumpikin pitäjä oli osa Södertäljeä.
Vaakuna
Taxingen seurakunta kuului jonkin aikaa Mariefredin kaupunkiin, jolla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 522 Suomessa syntynyttä, mikä vastasi 5,7 prosenttia kunnan väestöstä.
Vuoden 1984 lopun tietoja ulkomailla syntyneistä ja Suomessa syntyneistä Nykvarnin kunnassa ei ole saatavilla, sillä tuolloin alue kuului vielä Södertäljen kuntaan.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 234 295 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 68 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustohini ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Nykvarnin kunnanvaltuustossa vuodesta 1973 lähtien. Vuosina 1973–1994 luvut ovat nollia, koska tuolloin Nykvarn oli vielä osa Södertäljen kuntaa.
Piirit
thumb|right|250px|Kartta Nykvarnin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Lähteessä Nykvarnin kunta on vielä osa Södertäljen kuntaa, mutta siihen kuuluvat seurakunnat on jätetty tässä pois. Jos seurakunta on lakkautettu, sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Aeddan ap Blegywryd
Aeddan ap Blegywryd (kuoli 1018) oli Gwyneddin ruhtinas vuosina 1005–1018 keskiajan Walesissa.
Cynan ap Hywelin kuoltua vuonna 1005 valta tuli Aeddan ap Blegywrydille, vaikka hän oli perimyslinjan ulkopuolella. Ei tiedetä käyttikö Aeddan väkivaltaa vallan saadakseen, mutta se on mahdollista. Hän hallitsi vuoteen 1018 asti, jolloin hän kaatui taistelussa Llywelyn ap Seisylliä vastaan yhdessä neljän poikansa kanssa.
Gourara
Keitaat sijaitsevat painaumassa, jonka pohjalla on sebkhaksi kutsuttu suolatasanko. Seudun ilmasto on äärimmäisen kuuma ja kuiva. Elämän mahdollistaa pohjavesi, jota hyödynnetään perinteisen foggara-kastelujärjestelmän ja nykyaikaisten vesipumppujen avulla. Maatalous tuottaa etupäässä taateleita ja vihanneksia.
Asutus on keskittynyt linnoitettuihin kyliin eli ksareihin, joista monet ovat nykyään autioina. Seudun kanta-asukkaat ovat zenata-ryhmän berbereitä, joiden joukossa on islaminuskoon kääntyneitä juutalaisia ja entisten mustien orjien jälkeläisiä. Berberin kieli on yhä elinvoimainen Gourarassa. Alueen nykyaikaistuminen ja paimentolaisten asettuminen kiinteisiin asutuksiin on lisännyt arabien määrää.
Gourara oli aiemmin yksi Saharan ylittävän karavaanikaupan välietapeista. Ranskan siirtomaakauteen saakka se kuului Marokon hallitsijoiden valtapiiriin.
Liikenneympyräkoira
thumb|Puinen liikenneympyräkoira [[Linköpingistä]] thumb| Liikenneympyräkoirat ovat alun perin Ruotsissa alkunsa saaneita ja siellä suurta suosiota keränneitä koiraa esittäviä veistoksia, joita on sijoitettu liikenneympyröiden sisään. Koiria esittäviä teoksia alettiin sijoittaa liikenneympyröihin joka puolella Ruotsia syksyllä 2006.
Historia
Vuonna 2006 Linköpingin liikenneympyröihin alkoi ilmaantua koiria esittäviä teoksia, kun erääseen liikenneympyrään sijoitettu kuvanveistäjä Stina Opitzin betonista tekemä koirapatsas joutui vandalismin kohteeksi ja jouduttiin poistamaan paikoiltaan. Patsaan ollessa korjattavana paikallinen taiteilijaryhmä Akademi Vreta Kloster sijoitti liikenneympyrään sekarotuista koiraa esittävän puusta valmistetun patsaan. Median kerrottua tapauksesta koirapatsaita alkoi ilmestyä myös kaikkialle muualle Ruotsiin.
Syksyllä 2007 Ruotsissa nousi kohu, kun taiteilija Lars Vilks piirsi islamin profeetta Muhammedin liikenneympyräkoirana.
Liimatta–Tyrisevä-rata
Liimatta–Tyrisevä-rata on Venäjän rataverkkoon kuuluva rataosuus Karjalankannaksella. Se alkaa Viipurin keskustan kaakkoispuolella sijaitsevasta Liimatasta (Lazarevka) ja yhtyy jälleen Viipuri–Pietari-rataan Tyrisevässä (Uškovo) šuuri ennen Terijokea. Rata kulkee pääradan eteläpuolella pitkin Suomenlahden rannikkoa Johanneksen, Koiviston, ja Kuolemajärven kautta. Kaislahdesta (Popovo) on haararata Uuraaseen.
Historia
Liimatta–Tyrisevä-rata valmistui kahdessa osassa. Liikenteelle avattiin ensimmäisenä 73 kilometrin mittainen rataosuus Tyrisevästä Koivistoon vuonna 1916, ja Koiviston ja Liimatan välinen 43 kilometriä pitkä osuus valmistui vuonna 1925. Seuraavana vuonna rakennettiin lisäksi haararata Kaislahdesta Uuraaseen. Rata kuului alkuaan Suomen rataverkkoon, mutta toisen maailmansodan jälkeen se siirtyi kokonaan Neuvostoliitolle ja kuuluu nykyään Venäjän rataverkkoon.
Liikenne
Liimatta–Tyrisevä-radan henkilöliikennettä hoitaa Lokakuun rautatiet. Päivittäisiä junavuoroja on kaksi kumpaankin suuntaan, ja niiden lähtö- ja pääteasemina ovat Viipuri ja Terijoki. Viipurista lähtee lisäksi joitakin henkilöjunia, joiden pääteasemana on Koivisto.
Pihtivirtamittari
thumb|right|250px|Pihtivirtamittari
Pihtivirtamittari on elektroniikan ja sähkötekniikan mittalaite, joka mittaa johtimessa kulkevaa sähkövirtaa sen ympärilleen muodostaman magneettikentän avulla ilman että virtapiiriä tarvitsee katkaista mittarin kytkemiseksi. Pihtivirtamittauksessa muodostuu eräänlainen virtamuuntaja: pihti toimii muuntajan sydämenä, pihdin sisällä oleva johdin toimii muuntajan ensiönä ja mittarin sisällä on toisiokäämitys.
Pihtivirtamittareita on sekä pelkän vaihtovirran mittaamiseen että tasa- ja vaihtovirtamittauksiin. Pelkästään vaihtovirtaa mittaava pihtimittari perustuu sähkömagneettiseen induktioon kun taas sekä tasa- että vaihtovirtaa mittaavat pihtimittarit perustuvat Hall-anturin käyttöön.
Monissa mittapihdeissä on mittariosakin mukana mutta joissakin on vain virran jännitteeksi muuntava anturiosa. Tällöin arvon näyttämiseen käytetään erillistä yleismittaria tai oskilloskooppia. Käytettäessä mittapihdin kanssa oskilloskooppia myös virran aaltomuoto saadaan näkyviin.
Elektroniikka
Laajempia määritelmiä ovat antaneet alaa tutkivat insinöörit sekä standardointijärjestö. Suomen Akatemian tieteen keskustoimikunnan elektroniikkajaoston mietintö vuodelta 1974 on seuraavanlainen: ”Elektroniikka on teknologia, jossa puolijohdeainetta, elektroniputkia ja muita elektronisia komponentteja käytetään hyväksi toteutettaessa mitä erilaisimpia järjestelmiä, tiedonsiirtoa ja käsittelyä, koneistojen automaattista valvontaa ja ohjausta ynnä prosessisuureiden niin tieteellistä kuin käytännöllistäkin mittausta varten.”
thumb|[[Diodi on yksinkertainen elektroninen komponentti, puolijohteiden liitos päästää elektronien virran lävitseen vain yhteen suuntaan.]] Sähköalan kansainvälinen standardisoimisjärjestö International Electrotechnical Commission (IEC) sanoi vuonna 1956, että ”elektroniikka on se tieteen ala, joka käsittelee sähkön johtumista tyhjiössä, kaasussa ja puolijohteessa sekä näihin ilmiöihin perustuvien laitteiden sovellutuksissa.”
Yhdysvaltain sähkö- ja elektroniikkainsinöörit taas määrittelevät, että "elektroniikka on se tieteen ja tekniikan ala, joka käsittelee ihmisen aistin ja aivojen korvaamista ja täydentämistä laitteilla, jotka keräävät ja käsittelevät informaatiota, siirtävät sen haluttuun paikkaan, jossa ohjaavat koneita tai esittävät informaatiota ihmisen käytettäväksi."
Sähkövoimatekniikassa elektroniikan sovelluksia ovat muun muassa taajuusmuuttajat ja HVDC-merikaapelit.
Elektroniikan mittaus- ja testauslaitteita
thumb|Jännitemittaus kahdella jännitemittarilla. Yllä kaupallinen mittari. Elektroniikassa käytetään monia erityisiä sähköteknisiä mittalaitteita, joilla voidaan mitata ja tarkkailla erilaisia sähköisiä ilmiöitä elektronisissa laitteissa. Useat mittaus- ja testauslaitteet ovat itsekin elektronisia laitteita, vaikka vanhat mittalaitteiden periaatteet saattavatkin olla sähkömekaanisia.
Seuraavilla laitteilla voidaan tutkia elektroniikan ilmiöitä ja komponenttien toimintaa:
Seuraavilla laitteilla voidaan tuottaa testaamisessa tarvittavia herätesignaaleita tutkittaville laitteille:
Tutkittavalle laitteelle käyttöjännitettä tuottamaan voidaan käyttää laboratoriovirtalähdettä.
Elektroniikan komponentit
Elektroniikan piireissä käytetään elektronisten, aktiivisten komponenttien lisäksi passiivisia komponentteja, joista osa on toiminnaltaan lineaarisia.
Liitoskomponentit
Johtimet ja kaapelit:
Liittimet:
Passiiviset komponentit
thumb|Keraamisia kondensaattoreita
Aktiiviset komponentit
Aktiiviseksi komponentiksi kutsutaan komponenttia, joka tuottaa energiaa tai osallistuu aktiivisesti piirin sähköiseen toimintaan. Tyypillisiä esimerkkejä ovat jännite, virta- ja teholähteet, esimerkiksi paristo tai komponentit, joilla saadaan aikaan vahvistusta. Mikropiirit ovat laajoja toimintoja sisältäviä aktiivisia komponentteja.
Aktiiviset puolijohdekomponentit:
Puolijohdekomponentit
Puolijohdekomponentteja ovat mm. aktiiviset puolijohdekomponentit kuten transistorit ja seuraavat komponentit:
Haades
thumb|Haades-jumala kuvattuna [[Italiasta löytyneeseen amforaruukkuun noin vuodelta 470 eaa.]] Haades eli Hades ( tai ’näkymätön’) tarkoittaa kreikkalaisessa ja roomalaisessa jumaltarustossa esiintyvää vainajalaa eli tuonpuoleista. Kreikkalaisessa mytologiassa Haades on myös paikkaa hallitsevan jumalan nimi, ja roomalaisessa mytologiassa hänen vastineensa on Pluto.
Haades-jumala
Haades oli yksi titaanien Kronoksen ja Rhean kuudesta lapsesta. Hänen sisaruksiaan olivat Demeter, Hera, Hestia, Poseidon ja Zeus. Syöstyään Kronoksen vallasta ja kukistettuaan titaanit Zeus heitti veljiensä kanssa kosmista noppaa. Haades voitti arpapelissä itselleen manalan herruuden, ja hänen tehtävänään oli huolehtia vainajien hyvinvoinnista kuolemanjälkeisessä elämässä. Haadeen vaimo oli Zeuksen ja Demeterin kaunis tytär Persefone. Haadeen kerrotaan rakastuneen Persefoneen niin syvästi, että hän teki aukon maahan ja sieppasi tytön mukaansa manalaan. Hänellä oli kyklooppien takoma kypärä, joka kykeni muuttamaan kantajansa näkymättömäksi. Häntä pidettiin Olympoksen jumalista vauraimpana, koska hänelle kuuluivat kaikki maan arvometallit. Haades kuvattiin synkäksi ja jopa armottomaksi hahmoksi, joka ei pitänyt sen enempää jumalista kuin kuolevaisistakaan.
Haadeen hallitsema valtakunta sijaitsi maan alla. Sen läpi virtasi viisi jokea, joiden nimet olivat Akheron, Flegethon, Kokytos, Lethe ja Styks. Styks oli rajajoki, jonka yli synkkä lautturi Kharon souti vainajien sielut vanhassa rapistuneessa veneessään. Uskomusten mukaan kuolleiden oli annettava Kharonille oboli, joten kreikkalaisilla oli tapana laittaa vainajille suuhun pieni kultakolikko. Kharon päästi veneeseensä ainoastaan ne, jotka olivat saaneet kunniallisen hautauksen. Kolmipäinen vahtikoira Kerberos vartioi manalan portteja varmistaen, etteivät kuolleet karkaisi manalasta ja etteivät elävät puolestaan pääsisi manalaan. Kreikkalaiset uskoivat, että hyvin eläneet pääsivät asumaan Elysion-nimiseen onnelaan, kun taas huonosti eläneitä piinattiin rikostensa vuoksi Tartaroksen uumenissa.
Muinaiset kreikkalaiset pitivät Haadesta oikeudenmukaisena ja arvostivat häntä suuresti, mutta he eivät uskaltaneet lausua hänen nimeään, koska sen kuviteltiin saattavan aiheuttaa huonoa onnea. Niinpä hänestä käytettiin erilaisia kiertoilmaisuja, kuten Klymenos ’maineikas’, Polydegmon ’vieraanvarainen’ ja Pluton ’rikas’. Kreikkalaiset palvoivat Haadesta uhraamalla hänelle eläimiä, ja hänen palvontamenoihinsa on myös väitetty kuuluneen ihmisuhreja.
Haadesta ei pidetty kreikkalaisessa mytologiassa niinkään pahana vaan ankarana ja oikeudenmukaisia rangaistuksia pahantekijöille jakavana jumalana.
Homeros ja varjoihmiset
Varhaisimmat viittaukset Haadeeseen ovat Homerokselta. Odysseian 11. kirjassa kerrotaan, kuinka päähenkilö Odysseus manaa uhritoimituksella esiin manalan asukkaita. Odysseukselle ilmaantuu varjomaisia haamuja, jotka ovat samannäköisiä kuin kuolinhetkellään. Odysseus tapaa myös toverinsa Elpenorin, ennustaja Teiresiaan, oman äitinsä sekä manalan naisia. Homeroksen Haades on sumuinen ja surumielinen paikka, mutta siellä ei jouduta tilille elämän aikana tehdyistä pahoista teoista.
Tämän jälkeinen kreikkalainen mytologia täydensi Odysseian kuvausta Haadeesta, joskaan ei aina johdonmukaisesti. Jumalten vallanjaossa Zeus saa taivaan, Poseidon meren ja Haades-jumala maanalaisen maailman. Eläville näkymätöntä ja maan alle kätkettyä valtakuntaa hallitsee Haades kiistattomana valtiaana. Hän poistui valtakunnasta vain kerran ja ryösti Persefonen puolisokseen maan päältä. Persefone oli alamaailman valtiatar, joka vietti puolet vuodesta Haadeksessa ja puolet maan päällä.
Haadeen hallitsijat elivät sopusoinnussa ihmisten ja jumalten kanssa. Heidät kuvattiin synkiksi mutta oikeudenmukaisiksi. Tartaros oli paikka, jonne voitetut jumalat, henget ja titaanit vangittiin rangaistukseksi. Tartaros muodosti osan Haadesta, mutta alamaailmaan kuuluivat myös Elysionin kentät, onnellinen paikka, jonne sankarit pääsivät palkkioksi teoistaan kuoltuaan. Vergiliuksen Aeneis-eepoksen mukaan Elysion on yksi osa Haadesta, kun taas jotkut lähteet sijoittavat ne Kreikasta länteen Okeanos-merellä sijaitseville saarille. Suurin osa kuolleista kreikkalaisessa tarustossa viettää aikansa vaellellen varjoina kukkakentillä Haadeksessa.
Kreikkalainen tarusto sisälsi kuvauksia matkoista Haadeeseen, mutta kuolemanjälkeinen ei ollut siinä keskeisellä sijalla. Jumalia palvottiin velvollisuudesta ja siunausten saamiseksi, mutta itse Haades-jumalaa ei palvottu. Hän hoiti kuolleita eikä tarvinnut elävien palvontaa. Toisaalta eräissä kreikkalaisissa mysteeriuskonnoissa kuolemanjälkeiseen kohtaloon saattoi vaikuttaa erilaisilla rituaaleilla. Tästä esimerkkinä olivat Eleusiin mysteerit, jonka menoihin osallistuville luvattiin parempaa osaa tuonpuoleisessa. Vastaavasti orfilaisuudessa puhdistettiin rituaaleilla sielu pahuudesta.
Platonin ajatukset tuonpuoleisesta
Filosofi Platon kirjoitti myös tuonpuoleisesta. Hän käsitteli kuolemanjälkeistä elämää teoksissaan Gorgias, Faidon ja Valtio. Yhteistä kertomuksille on, että vainajan suojelushenki opastaa sielun Haadeeseen. Jotkut epäpuhtaat sielut vastustavat matkaa ja jäävät joksikin aikaa kummituksiksi hautausmaalle, mutta myöhemmin heidätkin tempaistaan väkisin mukaan.
Gorgias-teoksessa vainaja joutuu kuoleman jälkeen kolmen tuomarin eteen, joiksi Zeus on valinnut kolme kuollutta poikaansa. Tuomarit tuomitsevat oikeamielisesti puhdassieluiset autuaiden saarelle ja pahantekijät Tartarokseen kärsimään tekojaan vastaavan rangaistuksen. Vain kaikkein pahimpien rangaistus kestää ikuisesti. Murhaajien kidutukset lakkaavat vasta, kun heidän uhrinsa anovat heille armoa.
Valtiossa esitellään Er-niminen sotilas, joka kuolee taistelussa mutta palaa 12 päivän kuluttua kertomaan kuolemanjälkeisestä maailmasta. Pahojen ihmisten kidutuksen lisäksi Er näki jälleensyntymisen täyttöönpanon. Ensiksi paikalle ryömi maan alta likaisia sieluja, kun taas vastaavasti taivaalta laskeutui puhtaita sieluja. Syntisten vaivat olivat kestäneet tuhat vuotta, ja he itkivät surkeaa kohtaloaan, kun taas vastaavasti puhtaat sielut kuvailivat ihanaa kokemustaan. Tämän jälkeen arvottiin järjestysnumero seuraavaa elämää varten, mutta itse järjestyksellä ei ollut väliä, sillä kukin poimi sieluaan vastaavan numeron. Mitä syvällisimmin henkilö toteuttaa hyveitä ja filosofista elämäntapaa, sitä viisaamman valinnan hän tekee. Er pani merkille, että suurin osa taivaan iloista tulleista teki typerän valinnan.
Platonin ajatus sielun kuolemattomuudesta jäi elämään. Myöhemmin kristityt omaksuivat monet Platonin ajatukset lukuun ottamatta oppia sielunvaelluksesta. Platonin näkemyksen mukaan maailmanrakentaja eli demiurgi loi sielun kuolemattomuuden. Tämä ajatus siirtyi myöhemmin filosofis-uskonnolliseen gnostilaisuuteen, mutta vastaavasti valtavirran kristityt tuomitsivat ajatuksen demiurgista alempana luojajumalana harhaoppisena.
Vergilius ja roomalainen mytologia
Roomalainen runoilija Vergilius sai runsaasti vaikutteita Homerokselta ja kreikkalaisesta mytologiasta. Hän kuvaa manalaa eepoksensa Aeneis kuudennessa kirjassa. Aeneis-teoksesta tuli Rooman valtakunnan kansalliseepos.
Aeneas ja sibylla kohtaavat Haadeessa aluksi erilaisia hirviöitä. Tämän jälkeen he ylittävät pääjoen Styksin sen humoristiseksi kuvatun lautturi Kharonin avulla. Rannalla kaksikko pääsee unilääkkeitä syöttämällä kolmipäisen koiran Kerberoksen vartioimasta luolasta sisään. Haadeksen ensimmäisessä osastossa vikisevät sylivauvojen sielut ja lähistöllä majailevat itsemurhaajat. Seuraavassa osastossa ovat lemmentuskaiset, ja pääsankari Aeneas kohtaa siellä kuolleen rakastajattarensa Didon. Itkien Aeneas siirtyy seuraavaan osastoon, jossa ovat sotasankarit. Tämän jälkeen polku haarautuu. Oikea tie johtaa Kuoleman herran linnan kautta Elysion-onnelaan, ja vastaavasti vasen tie johtaa kidutuksiin.
Myöhemmin valoisilla Elysionin kentillä Aeneas kuulee, etteivät Tartaroksen rangaistukset ole ikuisia. Ne puhdistavat pahat sielut, jotta ihmiset voisivat palata takaisin elämään. Aeneas löytää isänsä Ankhiseen mutta ei voi halata häntä. Syy on Odysseuksen retkistä tuttu tilanne, jossa haamu väistyy kolmesti kuin kevyt tuuli. Ankhiseksen mukaan kukin ihmisen sielu on osa maailmansielua. Paha ja aineellisuus samentavat todellisuuden tajun, ja tämän vuoksi sielut joutuvat kuoleman jälkeen puhdistettavaksi. Joillekin tuskat ovat niin ankarat, että he haihtuvat tuulien tielle pimeyteen, kun taas toiset selviävät kärsimyksistä. Kun tuhatvuotinen kärsimys on ohi, sielut ovat valmiina uuteen elämään.
Haades muussa kulttuurissa
Haades on esiintynyt useissa Kreikan mytologiaa hyödyntävissä televisiosarjoissa, kuten Hercules: The Legendary Journeys, Xena: soturiprinsessa ja Young Hercules. Haades esiintyi myös Olipa kerran -sarjan viidennellä kaudella. Haadeen hahmo on esiintynyt myös elokuvissa Percy Jackson: Salamavaras ja Disneyn animaatioelokuvassa Herkules, jossa hänet kuvattiin äkkipikaiseksi ja helposti malttinsa menettäväksi Manalan hallitsijaksi ja Zeuksen veljeksi. Haadeella paloi jatkuvasti sinisiä liekkejä päänsä ympärillä. Haades suunnitteli syrjäyttävänsä veljensä hallitakseen maailmaa ja yritti tappaa Herkuleen eli Herakleen mutta epäonnistui, ja Herkules iski hänet manalan virtaan, jossa olevat sielut raahasivat hänet joen pohjaan. Samainen Haades esiintyi myös vuoden 1998 Herkules-animaatiosarjassa.
Romaanissa Return to the Isle of the Lost: A Descendants Novel Haades on yksi niistä Disneyn konnista, jotka on karkotettu Isle of the Lostille voimansa menettäneinä, ja hänellä on Hadie-niminen poika, joka on Yen Sidin perustaman Anti-Heroes Clubin jäsen. Haades-hahmo on myös Descendants 3 -elokuvassa, jossa paljastui, että Haades on Pahattaren tyttären Malin biologinen isä. Haades on myös Percy Jackson- ja Olympoksen sankarit -kirjoissa.
VDR
VDR tarkoittaa seuraavia asioita:
Eduard Zankavets
Eduard Kanstantsinavitš Zankavets (,, s. 27. syyskuuta 1969 Minsk, Neuvostoliitto) on entinen jääkiekkoilija ja jääkiekkovalmentaja.
Zankavets aloitti pelaajauransa Minskin Dynamossa 1986 ja pelasi Neuvostoliiton jääkiekon mestaruussarjaa 1988–1991 ja Neuvostoliiton hajottua MHL:aa ja Valko-Venäjän Ekstraligaa. Hän siirtyi 1994 Avangard Omskin riveihin ja 1996 Saksaan toiseen ja ensimmäiseen Bundesliigaan. Kaudelle 1999–2000 Zankovets siirtyi SM-liigaan kun HIFK teki hänen kanssaan kolmen ottelun koesopimuksen. Ottelut tuottivat yhden maalin, mutta eivät jatkosopimusta, joten Zankavetsin matka jatkui Saimaan Palloon. Zankavets käväisi myös Pohjois-Amerikan alasarjoissa Rockford Ice Hawks -joukkueessa ja päätti pelaajauransa Torpedo Nižni Novgorodissa vuonna 2002 Venäjän jääkiekon superliigassa.
Valko-Venäjän jääkiekkomaajoukkueessa Zankavets pelasi 1994–2002 yhteensä 50 maaottelua ja teki siinä 32 pistettä. Olympialaisissa hän pelasi 1998 ja 2002.
Zankavets valmensi Dinamo Minskiä vuosina 2007–2008 ja Valko-Venäjän maajoukkuetta 2010–2011. Kaudella 2016–2017 hän valmensi Barys Astanaa, kaudella 2017–2018 HC Slovan Bratislavaa ja vuodesta 2018 lähtien Dinamo Pietaria.
ECM (levy-yhtiö)
ECM (Edition of Contemporary Music) on saksalainen jazzmusiikkiin painottunut levy-yhtiö, jonka Manfred Eicher perusti vuonna 1969. Yhtiö on julkaissut yli tuhat albumia.
”Pohjoismaista kuulautta”
Perinteisen jazzin sijasta ECM on erikoistunut eurooppalaistyyliseen avantgarde-jazziin ja musiikkikategorioita vieroksuviin artisteihin, joiden tuotannossa on usein meditatiivisia ja maailmanmusiikille tyypillisiä piirteitä. ECM on levyttänyt myös monia nykyajan taidemusiikkisäveltäjien, kuten Arvo Pärtin teoksia. Levymerkki on tunnettu myös levytystensä tyypillisestä kuulaasta ”ECM-soundista”, jota luonnehditaan usein pohjoismaisen viileäksi. Levy-yhtiön motto onkin ”The Most Beautiful Sound Next to Silence”.
ECM New Series
Yhtiön alamerkki ECM New Series perustettiin dokumentoimaan länsimaista taidemusiikkia. Sen alla on julkaistu levytyksiä muun muassa Thomas Tallisin, John Cagen, Elliot Carterin ja Steve Reichin sävellyksistä. Jazzpianistina paremmin tunnettu Keith Jarrett on levyttänyt ECM New Series -merkille useita Bachin, Mozartin ja Šostakovitšin teoksia. Myös Jean-Luc Godardin elokuvien musiikkia on taltioitu ECM New Series -albumeiksi.
Levykannet
Myös ECM-levyjen kansitaide on tunnettu pelkistetystä ja ”viileästä” tyylistään, jota Eicherin valvonnassa kehittivät graafikot Barbara Wojirsch ja Dieter Rehm. Lars Müller on koonnut ECM:n levykansia kuvateoksiksi Sleeves of Desire ja Windfall Light – The Visual Language of ECM.
Search for Tomorrow
Search for Tomorrow oli pitkäkestoinen yhdysvaltalainen saippuasarja, jonka ensimmäinen jakso esitettiin 3. syyskuuta 1951 CBS:llä. Sarja siirtyi NBC:lle 29. maaliskuuta 1982, ja jatkui sillä viimeiseen jaksoon asti, joka esitettiin 26. joulukuuta 1986. Päätyttyään sarja oli pisimpään jatkunut televisiosarja uutislähetyksiä lukuun ottamatta, mutta ennätyksen rikkoi pian Guiding Light.
Televisiosarjan loi Roy Winsor, ja sitä käsikirjoitti alun perin Agnes Nixon, jonka jälkeen vastuu siirtyi Irving Vendigille.
Thulani Serero
Thulani Caleeb Serero (s. 11. huhtikuuta 1990 Johannesburg, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Alankomaiden pääsarjan Eredivisien AFC Ajaxia.
Serero aloitti ammattilaisuransa Ajaxin eteläafrikkalaisessa yhteistyöseurassa Ajax Cape Townissa kaudella 2008–2009. Ensimmäisellä kaudellaan hän pelasi kymmenessä ottelussa, mutta nousi sen jälkeen joukkueen runkopelaajiin pelaten seuraavien kahden kauden aikana 53 liigaottelua, joista 48:ssa hän oli aloituskokoonpanossa. Kaudella 2010–2011 joukkue tuli Premier Soccer Leaguessa toiseksi. Serero teki kymmenen maalia ollen joukkueensa paras maalintekijä yhdessä Thembinkosi Fantenin kanssa. Heinäkuussa 2011 emoseura Ajax hankki hänet 2,5 miljoonan euron siirtosummalla.
Serero teki ensiesiintymisensä Eredivisiessä 7. elokuuta 2011, kun Ajax voitti De Graafschapin vieraissa 4–1. Hän tuli ottelussa kentälle 69. minuutilla Kolbeinn Sigþórssonin tilalle. Serero pelasi kahden ensimmäisen kautensa aikana yhteensä 16 liigaottelua, joista hän aloitti neljä. Kaudella 2013–2014 Serero nousi Ajaxin vakiomiehistöön pelaten 29 liigaottelua ja aloittaen niistä 25. Ajax voitti mestaruuden Sereron kaikilla kolmella ensimmäisellä kaudella.
Etelä-Afrikan maajoukkueessa Serero teki ensiesiintymisensä vuonna 2011. Yhteensä hän on pelannut 19 A-maaottelua ja tehnyt niissä yhden maalin (tilanne 17. joulukuuta 2014). Serero oli mukana Afrikan-mestaruuskilpailuissa 2013, joissa hän pelasi kolme ottelua.
Saavutukset
Ajax Cape Town:
Gröbenzell
Gröbenzell on kunta Baijerissa, Etelä-Saksassa. Gröbenzellissä on 19 780 asukasta (2015).
Lazar Berman
Lazar Naumovitš Berman (, 26. helmikuuta 1930 – 6. helmikuuta 2005) oli venäläinen pianisti.
Berman syntyi juutalaisille vanhemmille Leningradissa, nykyisessä Pietarissa. Hän aloitti pianonsoiton hyvin varhaisella iällä äitinsä Annan johdolla ja jatkoi 9-vuotiaasta opintojaan Moskovassa. Häntä opettivat muiden muassa Sviatoslav Richter, Vladimir Sofronitski ja Maria Judina.
Berman esitti jo pian Mozartin 25. pianokonserton Moskovan filharmonisen orkesterin johdolla. Vuonna 1941 hänet kuitenkin evakuoitiin toisen maailmansodan tieltä Kuibyševiin, nykyiseen Samaraan.
Huomattavaa kansainvälistä mainetta Lazar Berman saavutti vasta Yhdysvaltain-kiertueensa jälkeen 1975. Hän pääsi levyttämään muiden muassa Herbert von Karajanin ja Claudio Abbadon kanssa. 1980-luvulla neuvostoviranomaiset alkoivat tietoisesti rajoittaa Bermanin mahdollisuuksia esiintyä ulkomailla. Asiaintilaa pahensi pianistin juutalaisuus ja se, että hän oli jäänyt kiinni Neuvostoliitossa kielletyn yhdysvaltalaisen kirjallisuuden maahantuonnista.
Berman asettui vuonna 1990 vakituisesti Italiaan. Vuodesta 1995 hän asui Firenzessä, jossa lopulta kuoli sydänkohtaukseen 74-vuotiaana. Hän oli vuodesta 1961 naimisissa pianistivaimonsa Valentinan kanssa; parilla oli poika Pavel.
Avaruuden Korkeajännitys
Avaruuden Korkeajännitys oli brittiläistä alkuperää oleva sarjakuvalehti, jota Semic-kustantamo julkaisi Suomessa 12 numeroa vuonna 1974. Lehti kertoi tulevaisuudesta, jossa Britannian kuninkaalliset ilmavoimat (Royal Air Force) lentää avaruudessa ja taistelee ulkoavaruuden olentoja vastaan. Sarjakuvan päähenkilö oli hävittäjä-ässä Jet-Ace Logan, joka esiintyi suomeksi myös kahdessa Avaruuden Jättikorkeajännitys -nimellä julkaistussa albumissa.
Nykyisin Avaruuden Korkeajännityksellä on kulttimainetta science fiction -harrastajien keskuudessa. Jet-Ace Loganin seikkailuja on 2000-luvulla julkaistu uudestaan Avaruuden Korkeajännityssarja -nimisinä sarjakuvapokkareina.
Hamm
Hamm on kaupunki Nordrhein-Westfalenin osavaltiossa Saksassa. Kaupunki sijaitsee Lippejoen varrella, Ruhrin metropolialueen koillisosassa ja on pinta-alaltaan noin 226 km². Vuoden 2011 väestönlaskennassa siellä oli 176 037 asukasta.
Hammin perusti Markin kreivi Adolf I vuonna 1226. Sana Hamm tarkoittaa ”kulmaa” vanhassa alasaksan murteessa, jota alueella tuolloin puhuttiin; nimitys tulee kaupungin sijainnista Lippe- ja Ahse-jokien liki suorakulmaisessa yhteenvirtauskohdassa. Vuonna 1469 Hammista tuli Hansaliiton jäsen, ollen yksi tärkeimmistä alueensa silloisista keskittymistä. 1800-luvulla kivihiilen kaivu sekä teräksen tuotanto tuli Hammissa tärkeäksi, kuten myös muualla Ruhrin alueella.
Vaikka Hamm on ollut olemassa jo keskiajalta lähtien, kaupungin vanhojen rakennusten kanta ei ole kovinkaan suuri. Tämä johtuu niin kolmikymmenvuotisen sodan tuhoista kuin toisen maailmansodan ilmapommituksista, joissa molemmissa valtaosa kaupungin rakennuskannasta tuhoutui. Hammissa on yksi Euroopan suurimmista hindutemppeleistä, 2002 valmistunut Sri Kamadchi Ampalin temppeli.
Aiheesta muualla
thumb|left|Sri Kamadchi Ampalin temppeli Hammissa oli valmistuessaan Euroopan suurin hindutemppeli.
Chibi-Robo!
Chibi-Robo! on skip. Ltd:n kehittämä ja Nintendon vuonna 2005 Nintendo GameCubelle julkaisema videopeli, jossa seikkaillaan pienellä robotilla. Robotin tehtävänä on pitää isäntäväkensä koti siistinä. Perheen 8-vuotiaalla tytöllä on syntymäpäivät, ja hänen isänsä päättää antaa hänelle jotain unohtumatonta lahjaksi – pienen robotin nimeltä Chibi-Robo. Pieni robotti siivoaa sotkut, korjaa roskat ja pitää omistajansa tyytyväisinä.
Chibi-Robo!:lle on ilmestynyt Japanissa 5. kesäkuuta 2006 jatko-osa nimeltä Chibi-Robo: Park Patrol Nintendo DS:lle.
Chibi-Robo! julkaistiin myös New Play Control!-pelinä vuonna 2010.
Avaruuspuku
pienoiskuva|Astronautti [[Bruce McCandless II avaruuspuvussa käyttää rakettireppua. Huomaa heijastus puvun silmikossa, jota peittää erittäin ohut, läpinäkyvä kultakalvo.]]
Avaruuspuku on ihmistä avaruuden olosuhteilta suojaamaan suunniteltu puku, käytännössä yhden hengen avaruusalus, jota käytetään avaruuskävelyillä.
Yleispiirteitä
Avaruus on monella tapaa ihmiselle vihamielinen ympäristö, merkittävimpänä uhkanaan hyvin alhainen, miltei tyhjiön saavuttava paine. Sen lisäksi ihmistä täytyy suojella äärimmäiseltä kylmyydeltä varjossa ja kuumuudelta auringonvalossa. Silmiä ja ihoa täytyy suojella auringon ultraviolettisäteilyltä. Toisaalta täytyy huolehtia hengitysilman saannista sekä siitä, että kosteus ja hengityksen hiilidioksidi johdetaan pois.
Puvun suunnitteluun vaikuttaa käyttötarkoitus. Avaruuslentäjän täytyy kyetä toteuttamaan hänelle annetut tehtävät sekä käyttämään tarpeellisia työkaluja. Nivelten sekä puvun käsiosan suunnittelu on erityisen tärkeää. Toisaalta puvun massa ei saa kasvaa liikaa. Planeetoilla avaruuslentäjä tuntee puvun painon ja myös painottomuudessa puvun massan liikemäärä saattaa vaikeuttaa toimimista.
Avaruuspukujen päällysmateriaali on valkoinen auringon säteilyn heijastamiseksi. Astronautti kantaa selkäpakkausta, jossa on hengitysilmaa, ilmansuodatin, sähköparistot, radio ja muita varusteita. Puku on paineistettu ja joskus siinä on irrotettava kypärä. Puvun kypärän silmikkoa peittää hyvin ohut kultainen kalvo, jonka läpi voi nähdä ja joka suojaa astronautin silmiä auringon säteilyltä.
Amerikkalaiset puvut koostuvat nykyisin puvun ylä- ja alaosasta, kypärästä ja hansikkaista, kun taas venäläisiin yksiosaisiin pukuihin astutaan sisään puvun selässä olevasta aukosta, jonka ovena toimii puvun hengissäpitojärjestelmäpakkaus.
Nasan puvut
Avaruuspuvun lisäksi astronautilla voi olla erilaisia varusteita, kuten rakettipakkaus painottomuudessa liikkumista varten.
Nasan nykyiset astronautin puvut koostuvat 17 kerroksesta erilaisia materiaaleja ja yhden puvun hinta on noin 20 miljoonaa USD. Puvun sisällä on vesikiertoinen jäähdytysjärjestelmä puvun lämpötilan pitämiseksi sopivana. Astronauteille syötettävä puhdas happi on paineeltaan kolmasosa maan paineesta, koska muuten astronautit hengästyisivät tehdessään töitä avaruudessa. Itse puvut ovat hyllytavaraa mutta erikokoisia osia on olemassa. Käsineet sen sijaan tehdään yksilöllisiksi ja niidenkin hinta nousee 40 tuhanteen USD. Lisäksi käsineiden käyttöikä on vain 25 kertaa.
Nasan Extravehicular Mobility Unit (EMU) -puvusta on ollut eri muunnelmia ja seuraaja xEMU kehitetään Artemis-ohjelmassa.
Kiinan avaruuskävelypuku
Kiinalaisvalmisteinen avaruuskävelyyn tarkoitettu Feitian ("lennä taivaalla") -avaruuspuku maksaa noin kolme miljoonaa euroa. Puku painaa 120 kg ja sen kokoaminen ja pukeminen kestää 15 tuntia. Ensimmäisen kerran pukua käytti avaruudessa Zhai Zhigang tehdessään ensimmäisen kiinalaisen suorittaman avaruuskävelyn 27.9.2008.
Sikolampi (Keuruu, Pyörkkilänperä)
Sikolampi on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa
Lammen pinta-ala on 5,0 hehtaaria, se on 400 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Lammen vedenpinnan korkeus on 183,5 metriä mpy.
Alkuideaali
Abstraktissa algebrassa alkuideaali on renkaan osajoukko, jolla on monia vastaavia tärkeitä ominaisuuksia kuin alkuluvuilla kokonaislukujen renkaassa. Alkuideaalien määritelmä kommutatiivisissa eli vaihdannaisissa renkaissa on yksinkertaisempi, joten sitä käsitellään tässä yhteydessä ensin.
Hot Boys
Hot Boys (tyyliteltynä Hot Boy$) on yhdysvaltalainen hip hop -yhtye. Yhtyeen perustivat B.G., Turk, Juvenile ja Lil Wayne vuonna 1996. Yhtye hajosi vuonna 2001, jolloin yhtyeen jäsen Lil Wayne päätti keskittyä soolouraansa. Hot Boys muodostettiin uudestaan vuonna 2007 ilman Lil Wayneä.
Alkuideaali
Alkuideaalit kommutatiivisissa renkaissa
Jos R on kommutatiivinen rengas, niin R:n ideaali P on alkuideaali, mikäli sillä on seuraavat kaksi ominaisuutta:
Streymoy
Streymoy on Färsaarten suurin saari. Färsaarten pääkaupunki, Tórshavn sijaitsee siellä. Saaren pinta-ala on 375,5 neliökilometriä ja asukasluku noin 25 484 (2022). Suurin osa saaren asukkaista asuu Tórshavnissa.
Alkuideaali
Alkuideaalit ei-kommutatiivisissa renkaissa
Jos R on ei-kommutatiivinen rengas, niin R:n ideaali P on alkuideaali, mikäli sillä on seuraavat kaksi ominaisuutta:
Kommutatiivisten renkaiden tapauksessa tämä määritelmä on yhtenevä edellisessä osuudessa annettuun. Ei-kommutatiivisten renkaiden tapauksessa nämä kaksi määritelmää eroavat.
Omar Fraile
Omar Fraile Matarranz (s. 17. heinäkuuta 1990 Baracaldo, Baskimaa) on espanjalainen maantiepyöräilijä. Hän aloitti ammattilaisuransa Caja Rural - Seguros RGA -tallissa 2013–2015, edusti Dimension Data -joukkuetta 2016–2017, Astanaa 2018–2021 ja vuodesta 2022 alkaen Ineos Grenadiersiä. Hän voitti mäkikirikilpailun Espanjan ympäriajossa 2015 ja 2016. Italian ympäriajossa 2017 hän voitti mäkisessä maastossa ajetun 11. etapin. Hän voitti 14. etapin Ranskan ympäriajossa 2018 sekä maantieajon Espanjan-mestaruuden 2021.
Saavutuksia
Lähteet: Cycligbase, Cycling Archives , Pro Cycling Stats
The The
The The on englantilainen yhtye, joka perustettiin vuonna 1979. Sen ainoa pysyvä jäsen on ollut Matt Johnson.
Yhtye on saanut kriitikoiden kehut, ja yleisökin on pitänyt siitä, sillä sen albumeja on myyty miljoona kappaletta. Brittiläinen musiikkilehti Melody Maker valitsi 1983 ilmestyneen albumin Soul Mining vuoden levyksi.
Yhtyeen jäsenet
thumb|right|240px|Laulaja Matt Johnson
Gustaf Enwald
Gustaf Wilhelm Enwald (8. kesäkuuta 1861 Leppävirta – 6. toukokuuta 1946 Kajaani) oli suomalainen kruununvouti, Kajaanin pormestari ja Kajaanin ja Pohjois-Savon paikallishistorian tutkija.
Gustaf Enwaldin vanhemmat olivat kihlakunnantuomari Reinhold Emil Enwald (1830–1903) ja Hilma Sofia Pehrmand. Hän pääsi ylioppilaaksi 1882 Kuopion lyseosta ja suoritti Helsingin yliopistossa oikeustutkinnon 1887. Enwald sai varatuomarin arvon 1890.
Enwald oli Kuopion maistraatin notaarina vuoteen 1894 saakka ja sen jälkeen Kajaanin pormestarina 1894–1901 ja Kajaanin kihlakunnan kruununvoutina 1901–1926.
Enwald oli Kajaanin kaupunginvaltuuston jäsenenä. Hän oli mukana perustamassa Kajaanin kaupungin kansankirjastoa ja oli kirjaston johtokunnan jäsenenä. Myöhemmin hän toimi Kainuun museon johtokunnan puheenjohtajana. Enwaldin harrastuksiin kuului paikallishistorian tutkimisen ohella vanha kirjallisuus, sukututkimus ja museoesineiden keräily.
Gustaf Enwald oli naimisissa vuodesta 1892 Aina Matilda Starkin kanssa. Enwaldin veljiä olivat Leppävirran kunnanlääkäri Reinhold Bernhard Enwald (1860–1892), varatuomari Johan Henrik Enwald (1863–1925) ja tasavallan presidentin kanslian päällikkönä 1919–1931 toiminut Hjalmar Emil Enwald (1867–1943).
Julkaisuja
Nimellä G. Enwald:
Keskinen Pirttijärvi (Keuruu)
Keskinen Pirttijärvi on Keski-Suomessa Keuruulla Salmenkylän lähellä sijaitseva järvi.
Maantietoa
Järven pinta-ala on 10,2 hehtaaria, se on 1,3 kilometriä pitkä ja 150 metriä leveä. Järvellä on kartan mukaan yksi saari. Sen rantaviivan pituus on 2,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 171,6 metriä mpy.
Ablatiivi
Ablatiivi eli ulkoeronto eli ulkoinen erosija on sijamuoto, joka perusmerkityksessään ilmaisee liikettä pois joltain pinnalta tai jonkin luota: tuolilta, seinältä, talolta.
Ablatiivi on yksi suomen kielen ulkopaikallissijoista adessiivin eli ulkoisen olosijan sekä allatiivin eli ulkoisen tulosijan ohella. Sen vastine sisäpaikallissijojen ryhmässä on sisäinen erosija eli elatiivi. Joissain suomen murteissa esiintyy myös niin sanottu yleinen erosija eli eksessiivi.
3. jääkäripataljoona
thumb|150px|Eric Schauman 3. jääkäripataljoona oli valkoisten itäarmeijan 1. jääkäriprikaatin 1. jääkärirykmenttiin kuuluva joukko-osasto Suomen sisällissodassa. Pataljoonan perustaja ja komentaja oli jääkärikapteeni Eric Schauman. Pataljoona muodostettiin rintamalle lähdettäessä 1. ja 2. jääkäripataljoonan miehistä.
Ablatiivi
Suomi
Suomessa ablatiivi kuuluu käytössäoleviin paikallissijoihin. Prototyyppisen pois lähtemistarkoituksen lisäksi sitä käytetään muun muassa ajan ilmauksissa. Ablatiivin sijapääte on -lta tai -ltä vokaalisoinnun mukaisesti.
3. jääkäripataljoona
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Lempäälästä ja osin Tampereelta 13. huhtikuuta 1918 ja saapui pataljoonalle määrättyyn kokoontumispaikkaan Antreaan 14.–15. huhtikuuta 1918.
Ablatiivi
Viro
Viron kielessä ablatiivia käytetään paljolti samoin kuin suomessakin. Ablatiivin (vir. alaltütlev) tunnus on -lt.
3. jääkäripataljoona
1. komppania
Päällikkö: jääkärikapteeni Arvi Grönberg myöh. Kalsta (siirrettiin 27. huhtikuuta 2. jääkäripataljoonan komentajaksi), jääkärikapteeni Martin Berg (27. huhtikuuta alkaen)
Ablatiivi
Ersä
Ersämordvassa ablatiivin pääte on -do/-ďe. Ilmaisuissa kuten mon śiman veťťe 'minä juon vettä', son sevi umaŕďe 'hän syö omenaa' sekä iľa kiďejak peľe 'älä pelkää ketään' ersän ablatiivi vastaa suomen partitiivia. Muulloin se vastaa suomen elatiivia, esimerkiksi: son jovtaś eŕamodonzo 'hän kertoi elämästään'. Ablatiivia käytetään myös komparatiivissa: śeďe paro 'parempi' (kirjaimellisesti [sitä hyvä]), veśemeďe lamo/pek 'eniten' (kirjaimellisesti [kaikkea paljon]).
3. jääkäripataljoona
2. komppania
Päällikkö: jääkärikapteeni Birger Lemberg (12. maaliskuuta alkaen).
3. komppania
Päällikkö: jääkärikapteeni August Mäkiniemi.
Ablatiivi
Unkari
Unkarin kielessä ablatiivin pääte on -tól/-től. Merkitys vastaa usein suomen ablatiivia tai postpositiota luota, joskus myös suomen elatiivia.
3. jääkäripataljoona
4. komppania/Konekiväärikomppania
Päällikkö: jääkäriluutnantti Berndt Dyhr (toimi päällikkönä 11. maaliskuuta – 19. maaliskuuta 1918, siirrettiin samaan komppaniaan joukkueenjohtajaksi), jääkärikapteeni Alfred Karlberg (21. maaliskuuta alkaen).
Ablatiivi
Latina
Latinassa ablatiivilla on useita erilaisia käyttötarkoituksia. Näiden lisäksi se liittyy myös useimpiin prepositioihin.
Meltausjoki
Meltausjoki on Rovaniemen kaupungin luoteisosassa vapaana virtaava joki. Se on Ounasjoen suurin sivujoki ja saa alkunsa Unarinjärvestä. Joki yhtyy Ounasjokeen Meltauksen kylän kohdalla.
3. jääkäripataljoona
Pataljoonassa palvelleita Saksan jääkäreitä
Pataljoonan varastonhoitajana jääkärialiupseeri Runar Ahlstedt (toimi myöhemmin 1. komp. joukkueenjohtajana), lähettitehtävissä ja kengitysseppien esimiehenä jääkärialiupseeri Mårten Ericsson, pataljoonan adjutanttina jääkäriluutnantti Jonas Hydén, pataljoonassa rehumestarina jääkärialiupseeri Juho Iisakki Peltonen, esikuntavääpelinä ja myöhemmin lähettiupseerina jääkärivänrikki Karl Ruda, palveluksessa pataljoonan esikunnassa jääkärialiupseeri Arvid Lindeqvist (9. toukokuuta 1918 alkaen).
Meltausjoki
Meltausjoen pituus on 46 kilometriä. Joen valuma-alueen koko on 1787 km², josta järvien osuus eli järvisyys on noin 4 %. Meltausjoen tunnetuin nähtävyys on Unarinköngäs.
Profiililtaan melko jyrkkä ja maisemaltaan erämainen Meltausjoki on suosittu kalastuspaikka ja hyvä kanoottiretkeilykohde. Joessa on läpi talven sulina pysyviä koskialueita.
Meltausjokeen laskevia jokia ovat muun muassa Niesijoki ja Perttausjoki.
Joen kalastoon kuuluvat istutuksista sekä luontaisesta tuotannosta peräisin olevat harjukset, siiat ja hauet sekä vähempiarvoiset kalat. Alueen kalastusoikeuden omistaa pääosin Metsähallitus.
Nadežda Babkina
pienoiskuva|250px|Nadežda Babkina Nadežda Georgijevna Babkina (s. 19. maaliskuuta 1950) on venäläinen laulaja. Hän syntyi Astrahanin alueella, Etelä-Venäjällä.
Babkina lähti opiskelemaan musiikkialaa ja kehittyi maansa kansanmusiikin asiantuntijaksi. Hän perusti Russkaja Pesnja -yhtyeen, jota hän on johtanut vuodesta 1974 lähtien.
Babkina on Venäjän kansantaiteilija. Valko-Venäjän presidentti Aleksandr Lukašenko kiitteli häntä onnittelujensa yhteydessä laulajan 45-vuotispäivänä.
Roland Melanson
Roland Joseph ”Rollie” Melanson (s. 28. kesäkuuta 1960 Moncton, New Brunswick) on entinen kanadalainen jääkiekkomaalivahti. Hän on pelannut NHL-liigassa viidessä eri organisaatiossa yhteensä 291 ottelua vuosina 1980–1992. Melanson on toiminut Montreal Canadiensin apuvalmentajana vuosina 1997–2009 ja sen jälkeen maalivahtivalmentajana Vancouver Canucksissa ja New Jersey Devilsissä.
Klaus Kinski
Klaus Kinski (alk. Klaus Günter Karl Nakszynski, 18. lokakuuta 1926 – 23. marraskuuta 1991) oli saksalainen näyttelijä. Hänet muistetaan erityisesti ohjaaja Werner Herzogin kanssa tekemistään elokuvista.
Lapsuus
Klaus Kinski syntyi saksalaisperheeseen Zoppotissa, Danzigin vapaakaupungissa. Isä Bruno Nakszynski oli farmaseutti ja taustaltaan oopperalaulaja. Äiti Susanne Lutze oli sairaanhoitaja ja paikallisen evankelisen papin tytär. Klausilla oli kolme nuorempaa sisarusta: Inge, Arne ja Hans-Joachim.
Suuren laman aikana perhe ei enää tullut toimeen Danzigissa ja he muuttivat Berliiniin vuonna 1931. Myös Berliinissä elämä oli vaikeaa. Perhe asettui Schönebergin kaupunginosaan osoitteeseen Wartburgstraße 3, ja sai Saksan kansalaisuuden. Vuonna 1936 Kinski alkoi opiskella Schönebergissä sijaitsevassa Prinz-Heinrich-Gymnasiumissa.
Ura
Toisen maailmansodan aikana Kinski kutsuttiin asepalvelukseen 17-vuotiaana vuonna 1943. Hän palveli Luftwaffen eliittijoukkoina tunnetuissa laskuvarjojääkäreissä (Fallschirmjäger). Tositoimiin Kinski joutui vasta talvella 1944, kun hänen yksikkönsä siirrettiin Alankomaihin. Kinski joutui brittiarmeijan vangiksi toisena taistelupäivänä.
Sotavankileirillä hän huomasi näyttelijänlahjansa viihdyttäessään vankitovereitaan. Sodan jälkeen Kinski siirtyi Saksan liittotasavaltaan ja aloitti näyttelijänuran. Kinskistä tuli Saksassa pian tunnettu monologien pitäjä, jonka jälkeen hän siirtyi rahakkaampiin elokuviin.
Yksityiselämä
Kinskin tytär Pola kertoi 20 vuotta isänsä kuoleman jälkeen Kinskin hyväksikäyttäneen häntä seksuaalisesti hänen ollessaan 5–19-vuotias. Hän vaikeni aikoinaan isänsä kiellosta, mutta ei 60-vuotiaana enää kestänyt jatkuvaa isänsä nerouden ylistämistä ja kirjoitti hyväksikäytöstä kirjan. Polan sisarpuoli Nastassja kertoi isän yrittäneen kosketella häntä hänen ollessaan 4−5-vuotias ja kuvaili isäänsä arvaamattomaksi tyranniksi, jota hän pelkäsi koko ajan. Pola ja Nastassja ovat isänsä tavoin ammatiltaan näyttelijöitä.
Vuonna 2008 berliiniläinen psykiatrinen sairaala julkaisi Kinskin potilaskirjat. Niiden mukaan Kinski oli joutunut sairaalaan 23-vuotiaana vuonna 1950, koska hän oli vainonnut mesenaattinaan toiminutta naista, johon oli yksipuolisesti ihastunut. Kinski ei uskonut naisen kieltoja, vaan piilotteli salaa tämän asunnossa ja lopulta riehui siellä kuristaen häntä. Kinskillä epäiltiin ensin skitsofreniaa, mutta hänet diagnosoitiin psykopaatiksi. Kinski kuitenkin päästettiin menemään kolmen päivän tutkimusten ja insuliinishokkihoidon jälkeen.
Theodore Isaac Rubin
M.D. Theodore Isaac Rubin (11. huhtikuuta 1923 – 16. helmikuuta 2019 ) oli yhdysvaltalainen psykoanalyytikko, kirjailija ja kolumnisti. Hänen julkaistuun tuotantoonsa kuuluu niin tieto- kuin kaunokirjallisuuttakin. Jälkimmäiseen lukeutuu romaani David ja Lisa, joka toimi pohjana Frank Perryn samannimiselle elokuvalle.
Negatiivi-Salama
Negatiivi-Salama (englanniksi  Reverse-Flash) on nimitys usealle DC Comicsin sarjakuvissa esiintyneelle superroistolle. Ensimmäinen hahmo on alkuperäisen Salaman Jay Garrickin vihollinen, toinen hahmovariaatio on Barry Allenin arkkivihollinen, kolmas hahmovariaatio on Wally Westin vihollinen ja neljäs variaatio on Bart Allenin vihollinen.